ประจำเดือนไม่มาหลังคลอดตอนนี้ลูกอายุ1ขวบ1เดือนแล้ว. และมีก้อนเเข็งๆที่ท้องกดแล้วเจ็บนิดๆ. ส่วนใหญ่จะคลำเจอตอนเช้าจะนูนและปูดขึ้นมาเลย แบบนี้อันตรายใหมคะ
สวัสดีค่ะ โดยปกติแล้วหลังคลอด ประจำเดือนควรกลับมาเป็นปกติ ภายใน 6-12 เดือน การไม่มีประจำเดือนหลังคลอดมา 1 ปีกว่าน่าจะมีความผิดปกติ เช่น-ความผิดปกติในรังไข่ เช่นมีถุงน้ำหลายใบในรังไข่ ภาวะไข่ไม่ตก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-เลือดออกที่ต่อมใต้สมองขณะที่คลอดบุตรก้อนแข็งๆที่ท้องที่คลำได้นั้น คงต้องตรวจร่างกายร่วมด้วยว่าเป็นก้อนชั้นกล้ามเนื้อ หรือเป็นก้อนจากอวัยวะภายในของเพศหญิง ซึ่งถ้าเป็นกรณีนั้น อาจจะต้องดูลักษณะก้อนว่าควรผ่าออกหรือไม่อย่างไรจึงแนะนำไปพบแพทย์เพื่อตรวจเพิ่มเติม แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า ไม่ไปกดหรือคลำก้อนที่ท้องเองบ่อยๆ